Dana Snyman se hoop, vrees en lewenslesse
JY LEES NOU Dana Snyman se hoop, vrees en lewenslesse
Bekroonde skrywer, reisjoernalis en deesdae ook dramaturg kyk na binne.
die oordrewe celeb-kultuur kry einde. Dis ontstellend dat ons ’n geslag grootmaak wat glo jy moet op TV wees voor jy iemand is. Gelukkig druk alle ouers hul kinders nie, maar baie doen dit - op die kleinste dorpie se landbouskou kry jy nou ’n Idols-kompetisie.
mense begin besef daar is nie maklike oplossings vir belangrike kwessies nie. Ons lewe in ’n tyd van kitsoplossings: As jou maagspiere verslap, koop ’n abflex. As jy nie meer van jou land hou nie, kry ’n nuwe een. Ek het hoop vir Suid-Afrika, dit word bevestig deur ’n klomp dingetjies wat ek sien. Daar is drie dinge: geloof, hoop en liefde - en die grootste hiervan is die hoop.
vir bekendheid. Mense beskou bekendes dikwels as rolmodelle, maar ek het min om te bied - nie verhoudings nie, nie kinders nie. Ek vertel net stories. Ek sien myself nie as bekend nie, was altyd skamerig. Ek word darem gereeld na ’n losie op Loftus genooi!
Ek glo in stories soos ek in die Here glo. Die Boesmans sê ons is ’n storie wat deur ’n Hoër Wese vertel word. Dit maak vir my sin. Ek sien baie dinge in terme van stories. Die Here het
nie mense oor die lewe geleer met 25 wette of “stappe” nie, maar met gelykenisse. Met stories.